Document ID: 32002D0648

32002D0648
L 213/29
SLUŽBENI LIST EUROPSKE UNIJE
ODLUKA VIJEĆA
od 25. lipnja 2002.
o sklapanju Sporazuma o znanstvenoj i tehnološkoj suradnji između Europske zajednice i Vlade Republike Indije
(2002/648/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 170. zajedno s člankom 300. stavkom 2. prvim podstavkom, prvom rečenicom i člankom 300. stavkom 3. prvim podstavkom,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da:
(1)
Sporazum o suradnji između Europske ekonomske zajednice i Republike Indije o partnerstvu i razvoju potpisan je 20. prosinca 1993. (3).
(2)
Europska zajednica i Republika Indija uključene su u posebne programe za istraživanje i tehnološki razvoj u područjima od zajedničkog interesa.
(3)
Na temelju prijašnjeg iskustva obje strane izrazile su želju za uspostavom dubljeg i šireg okvira za provođenje suradnje u znanosti i tehnologiji.
(4)
Suradnja u području znanosti i tehnologije čini dio globalne suradnje između Europske zajednice i Republike Indije.
(5)
Vijeće je Odlukom od 12. veljače 2001. ovlastilo Komisiju za pregovore o Sporazumu o znanstvenoj i tehnološkoj suradnji između Europske zajednice i Republike Indije.
(6)
Vijeće je Odlukom od 15. studenoga 2001. odlučilo da se Sporazum potpiše u ime Europske zajednice.
(7)
Sporazum je potpisan 23. studenoga 2001.
(8)
Sporazum treba odobriti,
ODLUČILO JE:
Članak 1.
Sporazum o znanstvenoj i tehnološkoj suradnji između Europske zajednice i Vlade Republike Indije odobrava se u ime Zajednice.
Tekst Sporazuma priložen je ovoj Odluci.
Članak 2.
Predsjednik Vijeća u skladu s člankom 11. Sporazuma u ime Zajednice daje obavijest Republici Indiji o završetku postupaka potrebnih za stupanje na snagu Sporazuma.
Sastavljeno u Luxembourgu 25. lipnja 2002.

Labels: 7
18
15
5